
DR.30.7.2001 71 

Tuan Yang di-Pertua, menurut laporan tahunan 2000 Suruhanjaya Hak Asasi 
Manusia Malaysia terdapat 40 orang tahanan di bawah ISA dan ditempatkan di tempat 
tahanan perlindungan di Taiping. Akan tetapi di dalam jangka masa enam bulan tahun 
2001 ini telah terdapat penambahan penahanan di bawah ISA iaitu daripada 40 orang 
hingga 69 orang. Peningkatan penahanan di bawah ISA ini adalah satu petanda yang 
amat merbahaya. Ketika lawatan SUHAKAM ke tempat tahanan tersebut baru-baru ini 
mereka yang ditahan adalah 21 orang kerana tekong, 30 orang kerana ROC, 15 orang 
kerana al-Ma'unah, 4 orang kerana movement, 3 orang kerana membuat wang palsu, 7 
orang kerana memalsukan dokumen, 6 orang kerana aktivis reformasi dan 10 orang 
kerana memalsukan mata wang. 

Tuan Yang di-Pertua, kesemua 60 orang ini tidak dapat dikategorikan sebagai 
pesalah kerana mereka tidak dituduh di mahkamah. Mereka juga tidak boleh dikatakan 
tidak bersalah kerana mereka kini di bawah tahanan. lni adalah kategori ketiga yang 
diwujudkan oleh Kerajaan Barisan Nasional selain kategori tidak bersalah dan bersalah. 
Saya namakan kategori ini, mangsa pencabulan hak asasi manusia oleh Kerajaan 
Barisan Nasional. [Tepuk] 

Kerajaan seringkali melaungkan negara kita adalah sebuah negara demokrasi, 
akan tetapi sedarkah negara ini bahawa prinsip-prinsip sebuah negara demokrasi tidak 
terhad kepada hak mengundi sebuah kerajaan oleh rakyat setiap lima tahun sahaja? Di 
mana hak kebebasan bersuara, berkumpul, hak perbicaraan yang adil, hak diwakili 
peguam, hak pembelaan diri kepada 60 orang tahan ISA ini. Hak kepada pendidikan 
oleh pelajar universiti juga kini dinafikan oleh Kerajaan Barisan Nasional dengan 
penggunaan ISA untuk menahan Khairul dan Mohd. Fuad. 

Yang Berhormat Timbalan Menteri di Dewan ini menyatakan bahawa pelajar 
ini ditahan kerana kerajaan menyayangi mereka. Pelepasan kedua-dua pelajar ini di 
peringkat penyiasatan yang baru-baru ini - seorang telah dilepaskan pada Sabtu yang 
lalu. Pelepasan kedua-dua pelajar ini di peringkat penyiasatan membuktikan tuduhan 
bahawa mereka ini mengancam keselamatan dan ketenteraman negara adalah tidak 
benar. Saya ingin tanya kerajaan, apakah ganti rugi ke atas kerosakan nama kedua­
dua pelajar ini? [Tepuk] 

Timbalan Yang di-Pertua [Dato' Haji Muhamad bin Abdullah]: Yang 
Berhormat bercakap keluar banyak daripada yang teks ini. 

Puan Fong Po Kuan: Apakah .... ltu adalah penjelasan, Tuan Yang di-
Pertua. 

Timbalan Yang di-Pertua [Dato' Haji Muhamad bin Abdullah]: Ha, jangan 
panjang sangat Yang Berhormat. 

Puan Fong Po Kuan: Apakah sebab kesemua tahanan tidak dihadap ke 
mahkamah dan diberi hak pembelaan diri atau satu bentuk hak asasi manusia. Jika 
kerajaan tidak mempunyai bukti yang mencukupi, dengan ini, kesemua tahanan di 
bawah ISA harus dibebaskan serta-merta kerana mereka adalah dianggap tidak 
bersalah sehingga dibuktikan bersalah. Kalau kata ini adalah langkah pencegahan, ia 
boleh juga dicegah melalui perbicaraan. 

Alasan bahawa demi untuk keamanan dan ketenteraman rakyat sejagat tidak 
boleh diterima langsung. Selagi mereka tidak dihadap ke mahkamah, mereka tidak 
boleh dikatakan penggugat keselamatan dan keamanan negara. Kita mempunyai 
undang-undang yang lain dan mencukupi untuk mendakwa kesemua tahanan ISA ini. 
Ramai bekas tahanan ISA telah berkongsi pengalaman mereka semasa di bawah ISA. 
Mengapakah Kerajaan Barisan Nasional menggunakan taktik-taktik gangguan mental, 
fizikal dan jiwa ke atas mereka? 

Alasan bahawa rampasan hak asasi di bawah ISA ini adalah dibenarkan di 
bawah Perlembagaan Persekutuan tidak boleh dipakai. ISA ketika digubal adalah 
untuk membendung ancaman bahaya komunis. Mahkamah ketika mengguna pakai 
undang-undang akan melihat kepada niat atau tujuan penggubalan undang-undang 
iaitu Parlimen. Oleh itu, pihak kerajaan harus mempertimbangkan dengan sebaik­
baiknya nasihat Hakim Mahkamah Tinggi Shah Alam bahawa Parliman perlu mengkaji 
sama ada ISA masih relevan kepada suasana masa kini untuk mencegah 
penyalahgunaannya oleh pihak berkuasa. 



Tuan Yang di-Pertua, menurut laporan tahunan 2000 Suruhanjaya Hak Asasi Manusia Malaysia terdapat 40 orang tahanan di bawah ISA dan ditempatkan di tempat tahanan perlindungan di Taiping. Akan tetapi di dalam jangka masa enam bulan tahun 2001 ini telah terdapat penambahan penahanan di bawah ISA iaitu daripada 40 orang hingga 69 orang. Peningkatan penahanan di bawah ISA ini adalah satu petanda yang amat merbahaya. Ketika lawatan SUHAKAM ke tempat tahanan tersebut baru-baru ini mereka yang ditahan adalah 21 orang kerana tekong, 30 orang kerana ROC, 15 orang kerana al-Ma'unah, 4 orang kerana movement, 3 orang kerana membuat wang palsu, 7 orang kerana memalsukan dokumen, 6 orang kerana aktivis reformasi dan 10 orang kerana memalsukan mata wang. Tuan Yang di-Pertua, kesemua 60 orang ini tidak dapat dikategorikan sebagai pesalah kerana mereka tidak dituduh di mahkamah. Mereka juga tidak boleh dikatakan tidak bersalah kerana mereka kini di bawah tahanan. lni adalah kategori ketiga yang diwujudkan oleh Kerajaan Barisan Nasional selain kategori tidak bersalah dan bersalah. Saya namakan kategori ini, mangsa pencabulan hak asasi manusia oleh Kerajaan Barisan Nasional. [Tepuk]. Kerajaan seringkali melaungkan negara kita adalah sebuah negara demokrasi, akan tetapi sedarkah negara ini bahawa prinsip-prinsip sebuah negara demokrasi tidak terhad kepada hak mengundi sebuah kerajaan oleh rakyat setiap lima tahun sahaja? Di mana hak kebebasan bersuara, berkumpul, hak perbicaraan yang adil, hak diwakili peguam, hak pembelaan diri kepada 60 orang tahan ISA ini. Hak kepada pendidikan oleh pelajar universiti juga kini dinafikan oleh Kerajaan Barisan Nasional dengan penggunaan ISA untuk menahan Khairul dan Mohd. Fuad. Yang Berhormat Timbalan Menteri di Dewan ini menyatakan bahawa pelajar ini ditahan kerana kerajaan menyayangi mereka. Pelepasan kedua-dua pelajar ini di peringkat penyiasatan yang baru-baru ini- seorang telah dilepaskan pada Sabtu yang lalu. Pelepasan kedua-dua pelajar ini di peringkat penyiasatan membuktikan tuduhan bahawa mereka ini mengancam keselamatan dan ketenteraman negara adalah tidak benar. Saya ingin tanya kerajaan, apakah ganti rugi ke atas kerosakan nama kedua dua pelajar ini? [Tepuk]. Timbalan Yang di-Pertua [Dato' Haji Muhamad bin Abdullah]: Yang Berhormat bercakap keluar banyak daripada yang teks ini. Puan Fong Po Kuan: Apakah .... ltu adalah penjelasan, Tuan Yang di- Pertua. Timbalan Yang di-Pertua [Dato' Haji Muhamad bin Abdullah]: Ha, jangan panjang sangat Yang Berhormat. Puan Fong Po Kuan: Apakah sebab kesemua tahanan tidak dihadap ke mahkamah dan diberi hak pembelaan diri atau satu bentuk hak asasi manusia. Jika kerajaan tidak mempunyai bukti yang mencukupi, dengan ini, kesemua tahanan di bawah ISA harus dibebaskan serta-merta kerana mereka adalah dianggap tidak bersalah sehingga dibuktikan bersalah. Kalau kata ini adalah langkah pencegahan, ia boleh juga dicegah melalui perbicaraan. Alasan bahawa demi untuk keamanan dan ketenteraman rakyat sejagat tidak boleh diterima langsung. Selagi mereka tidak dihadap ke mahkamah, mereka tidak boleh dikatakan penggugat keselamatan dan keamanan negara. Kita mempunyai undang-undang yang lain dan mencukupi untuk mendakwa kesemua tahanan ISA ini. Ramai bekas tahanan ISA telah berkongsi pengalaman mereka semasa di bawah ISA. Mengapakah Kerajaan Barisan Nasional menggunakan taktik-taktik gangguan mental, fizikal dan jiwa ke atas mereka?. Alasan bahawa rampasan hak asasi di bawah ISA ini adalah dibenarkan di bawah Perlembagaan Persekutuan tidak boleh dipakai. ISA ketika digubal adalah untuk membendung ancaman bahaya komunis. Mahkamah ketika mengguna pakai undang-undang akan melihat kepada niat atau tujuan penggubalan undang-undang iaitu Parlimen. Oleh itu, pihak kerajaan harus mempertimbangkan dengan sebaik baiknya nasihat Hakim Mahkamah Tinggi Shah Alam bahawa Parliman perlu mengkaji sama ada ISA masih relevan kepada suasana masa kini untuk mencegah penyalahgunaannya oleh pihak berkuasa.